เซี่ยงไฮ้คอมโพสิตปิดทรงตัว หลัง FDI อ่อนตัว
เซี่ยงไฮ้คอมโพสิตปิดทรงตัว หลัง FDI อ่อนตัว
19 พ.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดทรงตัวในวันนี้ โดยดัชนีเซี่ยงไฮ้คอมโพสิตขยับขึ้น 0.49 จุด หรือ 0.02% ปิดที่ 3,090.63 จุด ภายหลังจกาที่จีนได้เปิดเผยข้อมูลการลงทุนโดยตรงจากต่างประเทศ (FDI) ในเดือนเม.ย.ที่อ่อนตัวลง ในขณะที่นักลงทุนยังคงวิตกกังวลเกี่ยวกับสถานการณ์ทางการเมืองในสหรัฐ
กระทรวงพาณิชย์จีน เปิดเผยว่า ยอดการลงทุนโดยตรงจากต่างประเทศ (FDI) ในเดือนเม.ย. ลดลง 4.3% เทียบรายปี สู่ระดับ 5.991 หมื่นล้านหยวน (8.7 พันล้านดอลลาร์) จากระดับของเดือนมี.ค.ที่ 8.783 หมื่นล้านหยวน ส่วนยอด FDI ในช่วงเดือนม.ค.-เม.ย.ปีนี้ อยู่ที่ 2.8641 แสนล้านหยวน ลดลง 0.1% เมื่อเทียบเป็นรายปี